Kitöltendő 2 példányban! Iktatószám:

 Pénzügyi központ: KEOI100000

 Funkcióterület: RH6400

MEGBÍZÁSI SZERZŐDÉS

(ESETI, NEM RENDSZERES OKTATÁSI FELADATRA TERMÉSZETES SZEMÉLLYEL)

amely létrejött egyrészről

Név: **Állatorvostudományi Egyetem**

Székhely: 1078 Budapest, István u. 2.

Intézményi azonosító: FI 21261

Adószám: 19253268-2-42

Statisztikai számjel: 19253268-8542-563-01

Bankszámlaszám: 11784009-22232496-00000000

Képviseli: Dr. Németh Tibor rektorhelyettes

Teljesítésigazolásra jogosult neve: Dr. Németh Tibor

Teljesítésigazolásra jogosult beosztása: klinikai rektorhelyettes, tanszékvezető

mint Megbízó (a továbbiakban: **Megbízó**)

másrészről

Név:

Születési név:

Anyja neve:

Születési helye, ideje:

Lakcíme (irányítószámmal):

Adóazonosító jele:

TAJ száma:

Bankszámlaszám:

Legmagasabb iskolai végzettsége:

Szakképzettsége:

Oklevél száma:

FIR azonosító (amennyiben van):

Elérhetőség (telefon, e-mail):

mint Megbízott (a továbbiakban: **Megbízott**) (a továbbiakban együtt: **Felek**) között alulírott napon és helyen az alábbi feltételek szerint:

**PREAMBULUM**

Megbízott jelen szerződés aláírásával egyidejűleg kijelenti, hogy büntetlen előéletű és nem áll a tevékenység folytatását kizáró foglalkozástól eltiltás hatálya alatt, amelyre a jelen megbízási jogviszony irányul, illetve a jelen szerződésben rögzített feladatok ellátásához megfelelő szakértelemmel és végzettséggel rendelkezik.

**1. SZERZŐDÉS TÁRGYA**

* 1. A jelen szerződés aláírásával a Megbízó megbízza, a Megbízott pedig a megbízást elfogadja az alábbi feladat(ok) elvégzésére: szakmai gyakorlat megtartása.

Szak megnevezése: Állatorvosi

Évfolyam: 11. félév

Képzés nyelve: Angol

Képzés helyszíne:

|  |  |  |  |  |
| --- | --- | --- | --- | --- |
| ***Tantárgy neve*** | ***Egység***  | ***Egységdíj Ft/hét/hallgató*** | ***Tervezett Hallgató(k)X hetek száma*** | ***Megbízási díj összesen*** |
| 11. félévi gyakorlat | 1 | **30 000.-** |   |   |

* 1. Az oktatást a Megbízó által meghatározott időpontokban és helyszínen, a Megbízó által meghatározott képzési és kimeneti követelmények alapján kell megtartani.
	2. A Megbízott az oktatást a Megbízó Hallgatói Követelményrendszere alapján köteles teljesíteni.
	3. A Megbízott köteles továbbá jelen szerződéssel érintett hallgatói kör részére hallgatói igény szerint konzultációs lehetőséget biztosítani.

**2. SZERZŐDÉS IDŐTARTAMA**

* 1. A Felek rögzítik, hogy Megbízott az 1. pontban meghatározott feladatot  **napjától napjáig** köteles ellátni.

**3. MEGBÍZÁSI DÍJ**

* 1. A Megbízottat jelen szerződésben meghatározott feladatok ellátásáért a fenti táblázatban feltüntetett díjazás (a továbbiakban: megbízási díj) alapján számított **összesen bruttó ,- Ft, azaz összesen bruttó forint megbízási díj** illeti meg.
	2. Felek megállapodnak, hogy az 1.1. pontban meghatározott díjak magukban foglalják a Megbízottnak a jelen szerződés teljesítésével kapcsolatban felmerülő valamennyi költségét, valamint az adott tárgy(ak)hoz kapcsolódó (felkészülés, konzultáció díját, utazás, adminisztráció ideje, egyéb) költségét is, erre tekintettel költségtérítés, illetve egyéb díj nem illeti meg Megbízottat, melyet tudomásul vesz.
	3. A megbízási díj a szerződés teljesítésekor esedékes. A **kifizetés utólag** a ténylegesen **megtartott és leigazolt hetek után**, a szabályszerű **teljesítésigazolás kézhezvételét követő 15 (tizenöt) munkanapon belül,** a Megbízott jelen szerződésben meghatározott bankszámlájára, **átutalással** történik.

**4. TELJESÍTÉSIGAZOLÁS**

1. A Megbízó a teljesítésigazolás aláírásával egyidejűleg megállapítja és igazolja, hogy a Megbízott a meghatározott oktatási tevékenységeket maradéktalanul teljesítette, ami alapján a Megbízott részére a megbízási díj kifizetésre kerül.
2. Amennyiben a Megbízott nem szerződésszerűen teljesít, a Megbízó megtagadhatja a teljesítésigazolás kiállítását és a megbízási díj kifizetését.

**5. FELEK JOGAI ÉS KÖTELEZETTSÉGEI**

1. A Megbízott az 1. pontban meghatározott feladatot személyesen köteles ellátni.
2. A Megbízó köteles a Megbízott szerződésszerű teljesítését elősegíteni, és a szerződésszerű teljesítést elfogadni. Megbízó köteles a 3. pontban meghatározott fizetési kötelezettségének eleget tenni, és jogosult folyamatosan ellenőrizni az 1. pontban meghatározott tevékenység teljesítését.
3. Jelen szerződés aláírásával a Megbízott kötelezettséget vállal arra, hogy a megbízási szerződés teljesítése során tudomására jutott, Megbízó működésével kapcsolatos információkat megőrzi, azokat Megbízó engedélye nélkül harmadik fél számára nem közölheti.

**6. A SZERZŐDÉS MEGSZŰNÉSE**

6.1. Felek rögzítik, hogy jelen szerződést közös megegyezéssel szüntethetik meg, bonthatják fel.

6.2 A megbízás bármely okból történő megszűnése esetén a Felek kötelesek egymással elszámolni.

6.3 A Felek a megbízást bármikor, indokolás nélkül, a másik félhez intézett írásbeli nyilatkozattal felmondhatják. A Megbízó felmondása esetén köteles a Megbízott által már elvállalt kötelezettségekért helytállni. Ha a szerződést a Megbízott alkalmatlan időben mondta fel, köteles megtéríteni a Megbízónak a felmondással okozott kárt, kivéve, ha a felmondásra a Megbízó szerződésszegése miatt került sor.

6.4 Megbízó felmondása esetén Megbízó köteles megtéríteni Megbízottnak a felmondással okozott kárt, kivéve, ha a felmondásra Megbízott szerződésszegése miatt került sor. A Felek a Megbízott kárfelelősségét a megbízási díj mértékén felül kizárják.

**7. VEGYES RENDELKEZÉSEK**

1. Felek rögzítik, hogy a személyi jövedelemadóról szóló 1995. évi CXVII. törvény rendelkezései szempontjából az 1. pontban meghatározott tevékenység „önálló tevékenységnek” minősül.
2. Jelen szerződés a hatályos jogszabályok alapján jött létre, különös tekintettel a nemzeti felsőoktatásról szóló 2011. évi CCIV. törvény 25. § (3) bekezdésére (a továbbiakban: Nftv.) rendelkezéseire.
3. Felek rögzítik, hogy Megbízott külső (a Megbízóval munkaviszonyban nem álló) munkatárs.

7.4 Megbízott kötelezi magát, hogy amennyiben e szerződésben, valamint a szerződés mellékletét képező nyilatkozatában, illetőleg személyi adataiban változás következik be, haladéktalanul új nyilatkozatot ad, illetve a változást haladéktalanul bejelenti.

A Megbízott tudomásul veszi, hogy a Megbízót az Nftv.-ben foglaltak szerint jelen szerződés tartalmára vonatkozóan adatszolgáltatási kötelezettség terheli.

7.5 Megbízó hozzájárul, hogy Megbízott a Megbízó nevét referenciaként felhasználhassa, közzé tehesse.

7.6 A jelen szerződés bármilyen módosítása kizárólag írásban érvényes.

7.7 A Felek kijelentik, hogy a jelen szerződés megkötésére vonatkozó jogszabályokat betartották, a rájuk vonatkozó belső előírásoknak megfelelően jártak el, a szerződés érvényességéhez további hozzájárulásra vagy nyilatkozatra nincs szükség.

7.8 Jelen szerződésben nem szabályozott kérdésekben – amennyiben maga a mindenkor hatályos törvény másképp nem rendelkezik – a szerződés aláírásakor hatályos Polgári Törvénykönyvről szóló 2013. évi V. törvény rendelkezései az irányadók.

Jelen szerződést a Felek annak gondos áttanulmányozása és értelmezése után, mint akaratukkal mindenben egyezőt írták alá.

Kapják: 1 pl. Megbízott

 1 pl. Megbízó (Humánpolitikai Osztály)

**Mellékletek:**

1. Adatkérő lap és nyilatkozat
2. Adóelőleg-nyilatkozat a évben az adóelőleg meghatározása során figyelembe vehető költségekről
3. Végzettséget igazoló okirat(ok) másolata (Nftv. 25. § (3) bek.)

Budapest,

|  |  |  |
| --- | --- | --- |
| Megbízó:…………………………**Dr. Németh Tibor** klinikai rektorhelyettes |  | Megbízott:…………………………megbízott |
| P. H.Előzetesen látta:…………………………Humánpolitikai Osztály………………………….. | …………………………pénzügyi ellenjegyző………………………… |